title: Poznámka pre čitateľa

text:
               3.10.2019

               SK

               Úradný vestník Európskej únie

               L 254/77

      POZNÁMKA PRE ČITATEĽA
      Rozhodnutie Spoločného výboru EHP č. 239/2017 bolo stiahnuté, a preto ponechané prázdne.


Rozhodnutie Komisie z 29/08/2019 ktorým sa koncentrácia vyhlasuje za zlučiteľnú so spoločným trhom (Vec COMP/M.9498 - Sumitomo Corporation / PT Tuah Turangga Agung) podľa nariadenia Rady (ES) č. 139/2004 (Iba anglické znenie je autentické)


title: Rozhodnutie Európskeho parlamentu (EÚ) 2019/1463 z 26. marca 2019 o účtovnej závierke Európskeho centra pre prevenciu a kontrolu chorôb za rozpočtový rok 2017

text:
               27.9.2019

               SK

               Úradný vestník Európskej únie

               L 249/198

      ROZHODNUTIE EURÓPSKEHO PARLAMENTU (EÚ) 2019/1463
      z 26. marca 2019
      o účtovnej závierke Európskeho centra pre prevenciu a kontrolu chorôb za rozpočtový rok 2017
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho centra pre prevenciu a kontrolu chorôb za rozpočtový rok 2017,

                  —

                  so zreteľom na správu Dvora audítorov o overení ročnej účtovnej závierky Európskeho centra pre prevenciu a kontrolu chorôb za rozpočtový rok 2017 spolu s odpoveďou centra (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 12. februára 2019 o udelení absolutória centru za plnenie rozpočtu za rozpočtový rok 2017 (05825/2019 – C8-0081/2019),

                  —

                  so zreteľom na článok 319 Zmluvy o fungovaní Európskej únii,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (4), a najmä na jeho článok 70,

                  —

                  so zreteľom na nariadenie Európskeho parlamentu a Rady (ES) č. 851/2004 z 21. apríla 2004, ktorým sa zriaďuje Európske centrum pre prevenciu a kontrolu chorôb (5), a najmä na jeho článok 23,

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

                  —

                  so zreteľom na článok 94 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0134/2019),

         1.

            schvaľuje účtovnú závierku Európskeho centra pre prevenciu a kontrolu chorôb za rozpočtový rok 2017;

         2.

            poveruje svojho predsedu, aby postúpil toto rozhodnutie riaditeľke Európskeho centra pre prevenciu a kontrolu chorôb, Rade, Komisii a Dvoru audítorov a aby zabezpečil jeho uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ C 434, 30.11.2018, s. 128.

         (2)  Ú. v. EÚ C 434, 30.11.2018, s. 128.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 193, 30.7.2018, s. 1.

         (5)  Ú. v. EÚ L 142, 30.4.2004, s. 1.

         (6)  Ú. v. EÚ L 328, 7.12.2013, s. 42.


title: Rozhodnutie Európskeho parlamentu (EÚ) 2019/1467 z 26. marca 2019 o absolutóriu za plnenie rozpočtu Európskej environmentálnej agentúry (EEA) za rozpočtový rok 2017

text:
               27.9.2019

               SK

               Úradný vestník Európskej únie

               L 249/204

      ROZHODNUTIE EURÓPSKEHO PARLAMENTU (EÚ) 2019/1467
      z 26. marca 2019
      o absolutóriu za plnenie rozpočtu Európskej environmentálnej agentúry (EEA) za rozpočtový rok 2017
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej environmentálnej agentúry za rozpočtový rok 2017,

                  —

                  so zreteľom na správu Dvora audítorov o overení ročnej účtovnej závierky Európskej environmentálnej agentúry za rozpočtový rok 2017 spolu s odpoveďou agentúry (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2017 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady z 12. februára 2019 o udelení absolutória agentúre za plnenie rozpočtu za rozpočtový rok 2017 (05825/2019 – C8-0072/2019),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (4), a najmä na jeho článok 70,

                  —

                  so zreteľom na nariadenie Európskeho parlamentu a Rady (ES) č. 401/2009 z 23. apríla 2009 o Európskej environmentálnej agentúre a Európskej environmentálnej informačnej a monitorovacej sieti (5), a najmä na jeho článok 13,

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

                  —

                  so zreteľom na článok 94 a prílohu IV k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre životné prostredie, verejné zdravie a bezpečnosť potravín (A8-0127/2019),

         1.

            udeľuje absolutórium výkonnému riaditeľovi Európskej environmentálnej agentúry za plnenie rozpočtu agentúry za rozpočtový rok 2017;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej environmentálnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Antonio TAJANI

               Generálny tajomník

            Klaus WELLE

         (1)  Ú. v. EÚ C 434, 30.11.2018, s. 103.

         (2)  Ú. v. EÚ C 434, 30.11.2018, s. 103.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 193, 30.7.2018, s. 1.

         (5)  Ú. v. EÚ L 126, 21.5.2009, s. 13.

         (6)  Ú. v. EÚ L 328, 7.12.2013, s. 42.


title: Rozhodnutie Rady (SZBP) 2019/1737 zo 17. októbra 2019, ktorým sa mení rozhodnutie 2013/798/SZBP o reštriktívnych opatreniach voči Stredoafrickej republike

text:
                  18.10.2019

                  SK

                  Úradný vestník Európskej únie

                  L 265/7

         ROZHODNUTIE RADY (SZBP) 2019/1737
         zo 17. októbra 2019,
         ktorým sa mení rozhodnutie 2013/798/SZBP o reštriktívnych opatreniach voči Stredoafrickej republike
         RADA EURÓPSKEJ ÚNIE,
         so zreteľom na Zmluvu o Európskej únii, a najmä jej článok 29,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:

                     (1)

                     Rada 23. decembra 2013 prijala rozhodnutie 2013/798/SZBP (1) o reštriktívnych opatreniach voči Stredoafrickej republike, ktorým sa vykonáva zbrojné embargo uložené rezolúciou Bezpečnostnej rady Organizácie Spojených národov č. 2127 (2013).

                     (2)

                     Bezpečnostná rada Organizácie Spojených národov 12. septembra 2019 prijala rezolúciu č. 2488 (2019), ktorou sa rozširujú výnimky zo zbrojného embarga.

                     (3)

                     Rozhodnutie 2013/798/SZBP by sa malo doplniť o ustanovenie, v ktorom sa uvedie, že Rada a vysoký predstaviteľ môžu na účely vykonávania svojich úloh podľa tohto rozhodnutia spracúvať osobné údaje.

                     (4)

                     Rozhodnutie 2013/798/SZBP by sa preto malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Rozhodnutie 2013/798/SZBP sa mení takto:

                        1.

                        Článok 2 sa nahrádza takto:

                           „Článok 2

                              1.   Článok 1 sa nevzťahuje na:

                                          a)

                                          predaj, dodávky, transfer alebo vývoz zbraní a súvisiaceho materiálu a poskytovanie súvisiacej technickej pomoci alebo financovania a finančnej pomoci, ktoré sú určené výhradne na podporu viacrozmernej integrovanej stabilizačnej misie Organizácie Spojených národov v Stredoafrickej republike (MINUSCA), misií Únie a francúzskych síl nasadených v Stredoafrickej republike, ako aj síl iných členských štátov OSN poskytujúcich odbornú prípravu a pomoc, alebo na použitie týmito subjektmi, ako bolo vopred oznámené v súlade s písmenom b);

                                          b)

                                          predaj, dodávky, transfer alebo vývoz nesmrtiaceho vybavenia a poskytovanie pomoci bezpečnostným silám Stredoafrickej republiky vrátane operačnej a neoperačnej odbornej prípravy a vrátane štátnych civilných inštitúcií presadzovania práva, a to výhradne na podporu alebo použitie v rámci reformy bezpečnostného sektora v Stredoafrickej republike, v koordinácii s misiou MINUSCA, a ako bolo vopred oznámené výboru zriadenému podľa bodu 57 rezolúcie BR OSN č. 2127 (2013) (ďalej len „výbor“);

                                          c)

                                          predaj, dodávky, transfer alebo vývoz zbraní a súvisiaceho materiálu do Stredoafrickej republiky zo strany čadských alebo sudánskych ozbrojených síl výhradne na ich použitie medzinárodnými hliadkami tripartitných síl, ktoré Stredoafrická republika, Čad a Sudán zriadili 23. mája 2011 v Chartúme s cieľom posilniť bezpečnosť v spoločných pohraničných oblastiach, a to v spolupráci s misiou MINUSCA, ktoré vopred schválil výbor;

                                          d)

                                          predaj, dodávky, transfer alebo vývoz nesmrtiaceho vojenského materiálu určeného výhradne na humanitárne alebo ochranné použitie a súvisiacu technickú pomoc alebo odbornú prípravu, ako sa vopred oznámili výboru;

                                          e)

                                          predaj, dodávky, transfer alebo vývoz ochranného oblečenia vrátane nepriestrelných viest a vojenských heliem, ktoré do Stredoafrickej republiky dočasne vyváža personál Organizácie Spojených národov, personál Únie alebo jej členských štátov, zástupcovia médií a humanitárni a rozvojoví pracovníci a sprievodný personál, a to výlučne na svoju osobnú potrebu;

                                          f)

                                          predaj, dodávky, transfer alebo vývoz ručných zbraní a iného súvisiaceho vybavenia určeného výhradne na použitie hliadkami pod medzinárodným vedením, ktoré v trojštátnej chránenej oblasti v povodí rieky Sanga zaisťujú bezpečnosť, alebo ozbrojenými strážcami parkov s voľne žijúcimi zvieratami v rámci projektu Chinko a v Národnom parku Bamingui-Bangoran na účely ochrany pred pytliactvom, pašovaním slonoviny a zbraní a pred inými činnosťami, ktorými sa porušujú vnútroštátne právne predpisy Stredoafrickej republiky alebo jej medzinárodné záväzky, ako sa vopred oznámili výboru;

                                          g)

                                          predaj, dodávky, transfer alebo vývoz zbraní s kalibrom 14,5 mm alebo menej a streliva a komponentov osobitne určených pre takéto zbrane bezpečnostným silám Stredoafrickej republiky vrátane štátnych civilných inštitúcií presadzovania práva, ak sú takéto zbrane, strelivo a komponenty určené výhradne na podporu alebo použitie v rámci reformy sektora bezpečnosti v Stredoafrickej republike, ako sa vopred oznámili výboru;

                                          h)

                                          predaj, dodávky, transfer alebo vývoz zbraní a iného súvisiaceho smrtiaceho vybavenia, ktoré sa neuvádzajú v článku 2 ods. 1 písm. g) tohto rozhodnutia, bezpečnostným silám Stredoafrickej republiky vrátane štátnych civilných inštitúcií presadzovania práva, ak sú takéto zbrane a vybavenie určené výhradne na podporu alebo použitie v rámci reformy sektora bezpečnosti v Stredoafrickej republike, ktoré vopred schválil výbor; alebo

                                          i)

                                          iný predaj, dodávky, transfer alebo vývoz zbraní a iného súvisiaceho materiálu alebo poskytovanie pomoci alebo personálu na základe predchádzajúceho schválenia výborom.

                              2.   Členské štáty informujú výbor aspoň 20 dní pred uskutočnením každého predaja, dodávky, transferu alebo vývozu, ktoré sú povolené podľa odseku 1 písm. d), f) a g).

                              3.   Členské štáty zabezpečia, aby všetky oznámenia a všetky žiadosti o výnimku predkladané výboru obsahovali:

                                          a)

                                          údaje o výrobcovi a dodávateľovi vybavenia;

                                          b)

                                          opis vybavenia vrátane typu, kalibru, množstva, ako aj sériových čísiel a čísel dodávok alebo navrhovaný dátum (dátumy), keď sa v prípade žiadosti o výnimku poskytnú sériové čísla a čísla dodávok;

                                          c)

                                          navrhovaný dátum (dátumy) a miesto (miesta) dodania;

                                          d)

                                          spôsob (spôsoby) prepravy a trasu dodávky; a

                                          e)

                                          účel použitia a koncového používateľa vrátane jednotky bezpečnostných síl Stredoafrickej republiky, pre ktorú je dodávka určená, ako aj zamýšľaného miesta uskladnenia.“

                        2.

                        Vkladá sa tento článok:

                           „Článok 2f

                              1.   Rada a vysoký predstaviteľ môžu na účely plnenia svojich úloh podľa tohto rozhodnutia spracúvať osobné údaje, a to najmä:

                                          a)

                                          pokiaľ ide o Radu pri príprave a vykonávaní zmien v prílohe;

                                          b)

                                          pokiaľ ide o vysokého predstaviteľa pri príprave zmien v prílohe.

                              2.   Rada a vysoký predstaviteľ môžu v relevantných prípadoch spracúvať príslušné údaje týkajúce sa trestných činov spáchaných fyzickými osobami zaradenými do zoznamu, údaje týkajúce sa odsúdení takých osôb za trestné činy alebo bezpečnostných opatrení vzťahujúcich sa na takéto osoby iba v rozsahu nevyhnutnom na prípravu prílohy.

                              3.   Na účely tohto rozhodnutia Rada a vysoký predstaviteľ konajú ako „prevádzkovatelia“ v zmysle článku 3 bodu 8 nariadenia Európskeho parlamentu a Rady (EÚ) 2018/1725 (*1) s cieľom zabezpečiť, aby dotknuté fyzické osoby mohli uplatňovať svoje práva podľa nariadenia (EÚ) 2018/1725.“

                           (*1)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39)."

            Článok 2
            Toto rozhodnutie nadobúda účinnosť dňom po jeho uverejnení v Úradnom vestníku Európskej únie.

            V Bruseli 17. októbra 2019

                  Za Radu

                  predsedníčka

               T. TUPPURAINEN

            (1)  Rozhodnutie Rady 2013/798/SZBP z 23. decembra 2013 o reštriktívnych opatreniach voči Stredoafrickej republike (Ú. v. EÚ L 352, 24.12.2013, s. 51).


title: Rozhodnutie Rady (EÚ) 2019/1736 z 10. októbra 2019 o pozícii, ktorá sa má v mene Európskej únie prijať vo Výbore pre partnerstvo zriadenom Dohodou o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej, pokiaľ ide o zostavenie zoznamu osôb, ktoré majú zastávať funkciu rozhodcov v konaniach na urovnávanie sporov

text:
                  18.10.2019

                  SK

                  Úradný vestník Európskej únie

                  L 265/4

         ROZHODNUTIE RADY (EÚ) 2019/1736
         z 10. októbra 2019
         o pozícii, ktorá sa má v mene Európskej únie prijať vo Výbore pre partnerstvo zriadenom Dohodou o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej, pokiaľ ide o zostavenie zoznamu osôb, ktoré majú zastávať funkciu rozhodcov v konaniach na urovnávanie sporov
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 207 ods. 4 prvý pododsek v spojení s jej článkom 218 ods. 9,
         so zreteľom na návrh Európskej komisie,
         keďže:

                     (1)

                     V súlade s článkom 339 ods. 1 Dohody o komplexnom a posilnenom o partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej (ďalej len „dohoda“) má Výbor pre partnerstvo zriadený podľa článku 363 dohody zostaviť zoznam aspoň 15 osôb, ktoré sú ochotné a schopné zastávať funkciu rozhodcov (ďalej len „zoznam rozhodcov“).

                     (2)

                     V súlade s článkom 385 ods. 5 dohody sa dohoda predbežne vykonáva od 1. júna 2018.

                     (3)

                     V súlade s článkom 339 ods. 1 dohody Únia a Arménska republika navrhli každá svojich kandidátov na funkciu rozhodcov a dohodli sa na piatich štátnych príslušníkoch tretích krajín, ktorí majú zastávať funkciu predsedu rozhodcovského tribunálu.

                     (4)

                     Je vhodné stanoviť pozíciu, ktorá sa má v mene Únie prijať vo Výbore pre partnerstvo, pokiaľ ide o zostavenie zoznamu rozhodcov.

                     (5)

                     Pozícia Únie vo Výbore pre partnerstvo by preto mala byť založená na pripojenom návrhu rozhodnutia,

               PRIJALA TOTO ROZHODNUTIE:

            Článok 1
            Pozícia, ktorá sa má v mene Únie prijať vo Výbore pre partnerstvo zriadenom podľa článku 363 dohody, pokiaľ ide o zostavenie zoznamu osôb, ktoré sú ochotné a schopné zastávať funkciu rozhodcov v súlade s článkom 339 ods. 1 dohody, je založená na návrhu rozhodnutia Výboru pre partnerstvo pripojenom k tomuto rozhodnutiu.

            Článok 2
            Toto rozhodnutie nadobúda účinnosť dňom jeho prijatia.

            V Luxemburgu 10. októbra 2019

                  Za Radu

                  predseda

               M. LINTILÄ

            NÁVRH
            ROZHODNUTIE VÝBORU PRE PARTNERSTVO EÚ–ARMÉNSKA REPUBLIKAč. …/…

            z ...
            o zostavení zoznamu rozhodcov podľa článku 339 ods. 1 Dohody o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej
            VÝBOR PRE PARTNERSTVO,
            so zreteľom na Dohodu o komplexnom a posilnenom partnerstve medzi Európskou úniou a Európskym spoločenstvom pre atómovú energiu a ich členskými štátmi na jednej strane a Arménskou republikou na strane druhej (ďalej len „dohoda“), a najmä na jej článok 339 ods. 1,
            keďže:

                        (1)

                        Výbor pre partnerstvo zriadený podľa článku 363 dohody má v súlade s článkom 339 ods. 1 dohody zostaviť zoznam aspoň 15 osôb, ktoré sú ochotné a schopné zastávať funkciu rozhodcov (ďalej len „zoznam rozhodcov“).

                        (2)

                        V článku 339 ods. 1 dohody sa stanovuje, že zoznam rozhodcov sa skladá z troch pododdielov: každá zmluvná strana má jeden pododdiel a jeden pododdiel zoznamu obsahuje zoznam osôb, ktoré nie sú štátnymi príslušníkmi žiadnej z nich a ktoré majú zastávať funkciu predsedu rozhodcovského tribunálu. Každý pododdiel má obsahovať najmenej päť osôb.

                        (3)

                        Európska únia a Arménska republika navrhli každá piatich kandidátov na funkciu rozhodcov a dohodli sa na piatich štátnych príslušníkoch tretích krajín, ktorí majú zastávať funkciu predsedu rozhodcovského tribunálu. Všetky uvedené osoby sú ochotné a schopné zastávať funkciu rozhodcov.

                        (4)

                        Výbor pre partnerstvo by mal zostaviť zoznam rozhodcov s cieľom zabezpečiť riadne vykonávania dohody, a najmä jej hlavy VI kapitoly 13,

                  PRIJAL TOTO ROZHODNUTIE:

               Článok 1
               Týmto sa stanovuje zoznam osôb, ktoré sú ochotné a schopné zastávať funkciu rozhodcov podľa článku 339 ods. 1 dohody.
               Zoznam rozhodcov je uvedený v prílohe k tomuto rozhodnutiu.

               Článok 2
               Toto rozhodnutie nadobúda účinnosť dňom jeho prijatia.

               V ...

                     Za Výbor pre partnerstvo

                     predseda

            PRÍLOHA
            ZOZNAM ROZHODCOV PODĽA ČLÁNKU 339 DOHODY O KOMPLEXNOM A POSILNENOM PARTNERSTVE MEDZI EURÓPSKOU ÚNIOU A EURÓPSKYM SPOLOČENSTVOM PRE ATÓMOVÚ ENERGIU A ICH ČLENSKÝMI ŠTÁTMI NA JEDNEJ STRANE A ARMÉNSKOU REPUBLIKOU NA STRANE DRUHEJ
            Rozhodcovia navrhnutí Európskou úniou

                        1.

                        Claus-Dieter EHLERMANN

                        2.

                        Giorgio SACERDOTI

                        3.

                        Jacques BOURGEOIS

                        4.

                        Pieter Jan KUIJPER

                        5.

                        Ramon TORRENT

                  Rozhodcovia navrhnutí Arménskou republikou

                        1.

                        Nora SARGSYAN

                        2.

                        Arman SARGSYAN

                        3.

                        Grigor BEKMEZYAN

                        4.

                        Levon GEVORGYAN

                        5.

                        Mushegh MANUKYAN

                  Predsedovia

                        1.

                        William DAVEY (USA)

                        2.

                        Helge SELAND (Nórsko)

                        3.

                        Maryse ROBERT (Kanada)

                        4.

                        Christian HÄBERLI (Švajčiarsko)

                        5.

                        Merit JANOW (USA)


title: Rozhodnutie Predsedníctva Európskeho parlamentu z 10. decembra 2018, ktorým sa menia vykonávacie pravidlá k štatútu poslancov Európskeho parlamentu

text:
                  28.12.2018

                  SK

                  Úradný vestník Európskej únie

                  C 466/8

         ROZHODNUTIE PREDSEDNÍCTVA EURÓPSKEHO PARLAMENTU
         z 10. decembra 2018,
         ktorým sa menia vykonávacie pravidlá k štatútu poslancov Európskeho parlamentu
         (2018/C 466/02)
         PREDSEDNÍCTVO EURÓPSKEHO PARLAMENTU
         so zreteľom na Zmluvu o fungovaní Európskej únie, najmä na jej článok 223 ods. 2,
         so zreteľom na štatút poslancov Európskeho parlamentu (1),
         so zreteľom na článok 25 rokovacieho poriadku Európskeho parlamentu,
         keďže:

                     (1)

                     V súlade s článkom 69 ods. 1 vykonávacích pravidiel k štatútu poslancov Európskeho parlamentu (2) (ďalej len „vykonávacie pravidlá“) môže Predsedníctvo každoročne valorizovať sumy úhrady cestovných výdavkov, diét a príspevkov na všeobecné výdavky až do výšky, ktorá sa rovná ročnej miere inflácie v Európskej únii v októbri predchádzajúceho roka zverejnenej Eurostatom.

                     (2)

                     Podľa oznámenia Eurostatu zo 16. novembra 2018 miera inflácie v Európskej únii v období od októbra 2017 do októbra 2018 predstavuje 2,2 %. Nové sumy vyplývajúce z úpravy potrebnej na zohľadnenie miery inflácie by sa mali uplatňovať od 1. januára 2019 a vykonávacie pravidlá by sa mali zodpovedajúcim spôsobom zmeniť.

                     (3)

                     Podľa článku 69 ods. 2 vykonávacích pravidiel sa má maximálna výška úhrady výdavkov na asistentskú výpomoc vynaložených na osobných asistentov podľa článku 33 ods. 4 vykonávacích pravidiel podľa potreby každoročne valorizovať na základe spoločného indexu vypracovaného na základe údajov získaných v súlade s článkom 65 Služobného poriadku úradníkov Európskej únie stanoveného nariadením Rady (EHS, Euratom, ESUO) č. 259/68 (3).

                     (4)

                     Komisia v tejto súvislosti stanovila koeficient platových úprav pre rok 2018 vo výške 1,7 %. Preto by sa maximálna výška mesačnej úhrady výdavkov na asistentskú výpomoc mala zvýšiť, a to na sumu 24 943 EUR s účinnosťou od 1. júla 2018.

                     (5)

                     Na základe stavu účtov doplnkového (dobrovoľného) dôchodkového fondu je potrebné prijať niekoľko ekonomicky nevyhnutných opatrení s cieľom zlepšiť udržateľnosť doplnkového (dobrovoľného) dôchodkového fondu, riešiť čoraz väčší problém s likviditou a znížiť poistno-matematický deficit a negatívne dôsledky pre európskych daňovníkov.

                     (6)

                     Na tento účel a s cieľom rešpektovať nadobudnuté práva príjemcov, ktorí už poberajú dôchodok, možnosti doplnkového dôchodku pre príjemcov, ktorí k 1. januáru 2019 nespĺňajú všetky podmienky poberania dôchodku, by sa mali upraviť takto: dôchodkový vek v prípade príjemcov dôchodku v rámci doplnkového (dobrovoľného) dôchodkového systému by sa mal zvýšiť zo súčasného veku 63 rokov na 65 rokov a odvod vo výške 5 % by sa mal zaviesť zo všetkých platieb dôchodkov, na ktoré vznikol nárok po 1. januári 2019. Uvedené opatrenia predstavujú pre dotknuté osoby minimálne zaťaženie,

               PRIJALO TOTO ROZHODNUTIE:

            Článok 1
            Vykonávacie pravidlá sa menia takto:

                        (1)

                        V článku 15 sa písmeno c) nahrádza takto:

                                    „c)

                                    v prípade cesty osobným vozidlom s preplácaním náhrady s hornou hranicou 1 000 km tam alebo späť: 0,53 EUR/km, k čomu sa pripočítajú náklady na prepravu trajektom alebo iný podobný nevyhnutný spôsob prepravy.“

                        (2)

                        V článku 20 ods. 1 sa písmeno a) nahrádza takto:

                                    „a)

                                    cesta na úseku od 0 do 50 km: 23,63 EUR;“

                        (3)

                        Článok 22 sa mení takto:

                                    a)

                                    odsek 1 sa nahrádza takto:

                                       „1.   Výdavky na cesty v prípadoch stanovených v článku 10 ods. 1 písm. b) sa nahrádzajú maximálne do výšky 4 454 EUR ročne.“;

                                    b)

                                    v odseku 3 sa prvý pododsek nahrádza takto:

                                       „3.   Výdavky na cesty vynaložené v súvislosti s cestami predsedov výborov alebo podvýborov s cieľom účasti na konferenciách alebo podujatiach, ktoré sa týkajú tém s európskym záujmom, ktoré spadajú do rámca pôsobnosti ich príslušného výboru alebo podvýboru a ktoré sú parlamentného zamerania, sa uhrádzajú maximálne do výšky 4 454 EUR ročne. Predpokladom takejto účasti je predchádzajúci súhlas predsedu Parlamentu po overení dostupných finančných prostriedkov v rámci vyššie stanovenej maximálnej sumy.“

                        (4)

                        V článku 24 sa odsek 2 nahrádza takto:

                           „2.   Ak sa služobná činnosť vykonáva na území Únie, poslanci dostanú paušálny príspevok vo výške 320 EUR.“

                        (5)

                        V článku 26 sa odsek 2 nahrádza takto:

                           „2.   Mesačná výška príspevku podľa článku 25 je stanovená na 4 513 EUR.“

                        (6)

                        V článku 33 sa odsek 4 nahrádza takto:

                           „4.   Maximálna výška úhrady výdavkov na všetkých asistentov uvedených v článku 34 predstavuje mesačne sumu 24 943 EUR.“

                        (7)

                        Článok 76 sa mení takto:

                                    a)

                                    odsek 1 sa nahrádza takto:

                                       „1.   Doplnkový dôchodok bývalých poslancov alebo iných príjemcov podľa článkov 1, 3 a 4 prílohy VII k pravidlám PÚVPP, ktorý sa stal splatný pred 1. januárom 2019, sa bude naďalej vyplácať v súlade s uvedenou prílohou v znení platnom do 31. decembra 2018.“;

                                    b)

                                    odsek 2 sa nahrádza takto:

                                       „2.   Doplnkový dôchodok, ktorý k 1. januáru 2019 ešte nie je splatný, sa určí a vypláca podľa článkov 1 a 2 prílohy VII k pravidlám PÚVPP, za predpokladu splnenia týchto podmienok a výnimiek:

                                                   a)

                                                   dôchodok je splatný od prvého dňa kalendárneho mesiaca, ktorý nasleduje po dni, keď poslanec dosiahne vek 65 rokov;

                                                   b)

                                                   dôchodok podlieha osobitnému odvodu vo výške 5 % z nominálnej sumy dôchodku. Odvod je splatný priamo do doplnkového (dobrovoľného) dôchodkového fondu.“

                                    c)

                                    vkladá sa tento odsek:

                                       „2a.   Doplnkový (dobrovoľný) dôchodok pre ostatných príjemcov podľa článkov 3 a 4 prílohy VII k pravidlám PÚVPP, ktorý k 1. januáru 2019 ešte nie je splatný, podlieha osobitnému odvodu vo výške 5 % z nominálnej sumy dôchodku. Odvod je splatný priamo do doplnkového (dobrovoľného) dôchodkového fondu.“

            Článok 2
            Toto rozhodnutie nadobúda účinnosť dňom po jeho uverejnení v Úradnom vestníku Európskej únie.
            Toto rozhodnutie sa uplatňuje od 1. januára 2019 s výnimkou článku 1 ods. 6, ktorý sa uplatňuje od 1. júla 2018.

            (1)  Rozhodnutie Európskeho parlamentu 2005/684/ES, Euratom z 28. septembra 2005, ktorým sa prijíma štatút poslancov Európskeho parlamentu (Ú. v. EÚ L 262, 7.10.2005, s. 1).

            (2)  Rozhodnutie Predsedníctva Európskeho parlamentu z 19. mája a 9. júla 2008, ktorým sa uplatňujú vykonávacie pravidlá k štatútu poslancov Európskeho parlamentu (Ú. v. EÚ C 159, 13.7.2009, s. 1).

            (3)  Ú. v. ES L 56, 4.3.1968, s. 1.